**Program delovanja komisije za alpinizem pri PZS za 2013**

**Splošna predstavitev in temeljni namen delovanja**

Komisija za alpinizem (KA) je strokovni koordinacijski organ PZS, ki pokriva področje alpinistične dejavnosti. KA sestavljajo načelnik (Miha Habjan) in člani komisije (Alen Marinovič, Rok Dečman, Jasna Pečjak in Matej Kladnik). Glavne naloge KA so izvajanje sklepov zbora načelnikov, usklajevanje in usmerjanje razvoja slovenskega alpinizma s poudarkom na vrhunskem alpinizmu, vodenje registra alpinističnih kolektivov in njihovih članov, pripravljanje in organiziranje različnih akcij z alpinistično vsebino, izvajanje različnih vrst alpinističnih usposabljanj ter podeljevanje nazivov strokovne usposobljenosti, predlaganje kandidatov za dosego statusa vrhunskega športnika s področja alpinizma, podeljevanje alpinističnih priznanj ter opravljanje drugih nalog s področja alpinistične aktivnosti.

**Osnovna predstavitev delovanja v načrtovanem letu**

Komisija za alpinizem (KA) v 2013 načrtuje 4 redne seje KA, po potrebi izredne ali dopisne seje ter en redni zbor načelnikov. Zbora načelnikov se udeležujejo načelniki vseh slovenskih alpinističnih kolektivov (odsekov, klubov, sekcij (preko 40)). Program dela alpinistične dejavnosti je ustaljen in zajema podporo najkvalitetnejšim akcijam v tujih gorstvih, podporo najkvalitetnejšim akcijam (vzponom) v domačih in tujih Alpah, programe kategoriziranih vrhunskih alpinistov, mladinsko reprezentanco (akcije), organizacijo taborov za mlade perspektivne alpiniste doma in v tujini, mednarodno sodelovanje, tekmovalno ledno plezanje, vzgojo in izobraževanje z vsemi tečaji, izpiti in seminarji, sodelovanje z alpinisti veterani, promocijo alpinizma širši ne-alpinistični javnosti, sprotno reševanje zadev na področju alpinistične dejavnosti, tesno sodelovanje s KOTG, predsedstvom in službami PZS, s posameznimi alpinisti ter z zunanjimi sodelavci in organizacijami ter ostalo. Poleg ustaljenih programov je v planu tudi nekaj novih akcij in nekaj sprememb pri organizaciji in delovanju same KA.

**Načrtovana usposabljanja**

|  |  |  |
| --- | --- | --- |
| **Naziv usposabljanja** | **Termin in lokacija** | **Št. udeležencev** |
| Izpiti za alpiniste | Maj – September, Vršič, Vipava, Dolžanova soteska, slovenske Alpe | 50 |
| Izpiti za alpinistične inštruktorje | Februar – Junij, Vršič, Vipava, Dolžanova soteska | 15 |
| Začetni alpinistični tečaj v zimskih razmerah | Marec, Zelenica | 12 |
| Začetni poletni alpinistični tečaj v kopni skali | Julij, Kamniško sedlo | 20 |

**Načrtovane aktivnosti**

|  |  |  |  |
| --- | --- | --- | --- |
| **Naziv aktivnosti** | **Termin in lokacija** | **Št. udeležencev** | **Namen** |
| Zbor alpinistov | April | 100 | Neformalno srečanje in druženje alpinistov |
| Zbor alpinistov veteranov | Oktober | 30 - 40 | Srečanje alpinistov veteranov |
| Tabor OSP za perspektivne alpiniste (v sodelovanju s SMAR) | Marec | 10 - 15 | Neformalno druženje mladih alpinistov, strokovno predavanje, predstavitev SMAR in aktivnosti za perspektivne alpiniste |
| Poletni alpinistični tabor v slovenskih stenah | Avgust (Tamar) | 12 | Plezanje v kopni skali (mladi perspektivni alpinisti) |

**Načrtovane aktivnosti v tujini**

|  |  |  |  |
| --- | --- | --- | --- |
| **Naziv aktivnosti** | **Termin in lokacija** | **Št. udeležencev** | **Namen** |
| tabor Chamonix | Oktober, Chamonix | 12 | Plezanje mladih perspektivnih alpinistov v gorah nad Chamonix-jem |
| Poletni tabor - Alpe | Julij (Alpe) | 12 | Plezanje mladih perspektivnih alpinistov v velikih dolomitskih stenah |
| Mednarodno srečanje v Angliji | Maj, Anglija | 2 | Spoznavanje angleških sten in angleškega načina plezanja |
| Mednarodno srečanje – Valle Orco | September, Valle Orco | 2 | Plezanje velikih granitnih sten |
| Tabor alpinističnih družin - Alpe | Avgust - Alpe |  | Plezanje in druženje alpinističnih družin |
| Ženski alpinistični tabor | Julij - Alpe | 15 | Plezanje in druženje alpinistk različnih generacij |

**Pomembnejši projekti**

|  |  |  |
| --- | --- | --- |
| **Naziv projekta** | **Namen** | **Stanje** |
| Priročnik »Alpiročnik« | Posodobiti in dopolniti alpinistični priročnik (»alpiročnik«). Alpinistična šola za namen usposabljanja alpinistov | Za pomlad 2013 se planira vsebinski zaključek Alpiročnika |
| Slovenska mladinska alpinistična reprezentanca - SMAR | Bolj usmerjena in načrtovana podpora mladih perspektivnih alpinistov | Za 2013 je pripravljen celoten načrt aktivnosti z poudarkom na sodelovanju z drugimi mladimi perspektivnimi alpinisti |
| Zbornik slovenski alpinizem 2013 | Zajeti in zabeležiti vso pomembnejšo alpinistično aktivnost v preteklem letu, doma in v tujini | V začetku leta 2014 |
| Izbor najuspešnejših alpinistov v 2013 | Promocija in ovrednotenje alpinističnih dosežkov v preteklem letu | Bo izvedeno v januarju 2014 |
| Spletna stran KA | Dopolnitev in nadgradnja | V marcu in aprilu 2013 |

**Pomembnejše novosti in projekti**

|  |  |  |
| --- | --- | --- |
| **Naziv projekta** | **Namen** | **Stanje** |
| Alpinistični etični kodeks | Pripraviti dokument etičnega kodeksa za področje alpinistične aktivnosti | Priprave na začetek projekta |
| Delovanje Komisije za alpinizem | Izboljšati in optimizirati delovanje KA. Dopolniti delovanje KA, kadrovsko in vsebinsko. | Pripravljajo se načrti sprememb, zlasti na združitev KA in KOTG (kadrovsko, strukturno, sistemsko in vsebinsko preoblikovati komisijo). Vzpostavitev strokovnega organa različnih priznanih in izkušenih alpinistov za delovanje na področju vrhunskega alpinizma. |
| Organizirati tematske »okrogle mize« | Skupaj s slovenskimi alpinisti spregovoriti o aktualni problematiki alpinizma za širšo alpinistično populacijo | Zbiranje idej |
| Alpinistični razgledi | Ponovno začeti izdajati Alpinistične razglede (vsaj v elektronski obliki), interno glasilo z alpinistično vsebino | Idejne priprave in ocenitev splošnih okoliščin na začetek projekta |
| Alpinistično smučanje | Ponovno vrniti pomembno mesto alpinističnega smučanja v program aktivnosti KA | V zadnjih letih na to temo ni organiziranih aktivnosti |
| Novi alpinistični pravilnik | Spomladi 2014 se bosta KA in KOTG tudi formalno združili | Določene aktivnosti se že odvijajo |
| Zavarovanje alpinistov | Aktivno sodelovanje z vodstvom in službami PZS pri pripravi novega predloga zavarovanja za alpiniste (oz. aktivne planince in gornike) | Priprave na aktivno delo v 2014 |

**Zaključek**

Glavna prioriteta delovanja in usmerjanja KA še vedno ostajajo tri aktivnosti: vzgoja in izobraževanje, vrhunski alpinizem ter podpora mladih perspektivnih alpinistov. Ob nedavnih, med alpinisti dobro sprejetih, spremembah pri načrtovanju ter izvajanju procesov vzgoje in izobraževanja, ostaja glavna skrb KA razvoj, usmeritev in dolgo(kratko)ročna vizija slovenskega vrhunskega alpinizma. Poleg ustaljenih akcij KA si prizadevamo še dopolnitev organizirane plezalne aktivnosti predvsem za mlade perspektivne alpiniste.

2013 in zlasti začetek 2014 bo v znamenju formalne združitve KA in KOTG, za kar po potrebno kar nekaj priprav in aktivnosti. Zaradi splošnega stanja v slovenski družbi in »pritiskov« ter (negativnih) sprememb pri podpori alpinizma s strani države bo potrebno nekaj prilagoditev v načinu in vsebini dela oz. delovanja KA (sistemske in kadrovske spremembe).

KA si želi in pričakuje večje sodelovanje z alpinističnimi odseki ali klubi. Ta je sedaj skoraj na mrtvi točki. Kje so razlogi in kako se da izboljšati sodelovanje? Tu bo potrebno napraviti nekaj potez, verjetno na obeh straneh.

Dela je in bo veliko, zato bo KA v bližnji prihodnosti iskala nove člane, ki bodo pripravljeni aktivno sodelovati pri reševanju ter realizaciji obstoječih in novih projektov na področju alpinizma.

Miha Habjan, načelnik KA PZS