**Splošna predstavitev in temeljni namen delovanja**

Komisija za alpinizem (KA) je strokovni koordinacijski organ PZS, ki pokriva področje alpinistične dejavnosti. KA sestavljajo načelnik (Miha Habjan) in člani komisije (Alen Marinovič, Rok Dečman, Jasna Pečjak in Matej Kladnik). Glavne naloge KA so izvajanje sklepov zbora načelnikov, usklajevanje in usmerjanje razvoja slovenskega alpinizma s poudarkom na vrhunskem alpinizmu in razvoja mladih perspektivnih alpinistov, vodenje registra alpinističnih kolektivov in njihovih članov, pripravljanje in organiziranje različnih akcij z alpinistično vsebino, izvajanje različnih vrst alpinističnih usposabljanj ter podeljevanje nazivov strokovne usposobljenosti, predlaganje kandidatov za dosego statusa vrhunskega športnika s področja alpinizma, podeljevanje alpinističnih priznanj ter opravljanje drugih nalog s področja alpinistične dejavnosti.

**Osnovna predstavitev delovanja v načrtovanem letu**

Komisija za alpinizem (KA) v 2014 načrtuje 5 rednih sej KA, po potrebi izredne ali dopisne seje ter en redni zbor načelnikov. Zbora načelnikov se udeležujejo načelniki vseh slovenskih alpinističnih kolektivov (odsekov, klubov in sekcij (preko 40)). Program dela alpinistične dejavnosti je ustaljen in zajema podporo najkvalitetnejšim akcijam v tujih gorstvih, podporo najkvalitetnejšim akcijam (vzponom) v domačih in tujih Alpah, programe kategoriziranih vrhunskih alpinistov, slovensko mladinsko alpinistično reprezentanco – SMAR (akcije), organizacijo taborov za mlade perspektivne alpiniste doma in v tujini, mednarodno sodelovanje, vzgojo in izobraževanje z vsemi tečaji, izpiti in seminarji, sodelovanje z alpinisti veterani, promocijo alpinizma širši ne-alpinistični javnosti, tesno sodelovanje s KOTG, predsedstvom in službami PZS, s posameznimi alpinisti ter z zunanjimi sodelavci in organizacijami ter ostalo. Poleg ustaljenih programov je v planu tudi nekaj novih akcij in nekaj sprememb pri organizaciji in delovanju same KA.

**Načrtovana usposabljanja**

|  |  |  |
| --- | --- | --- |
| **Naziv usposabljanja** | **Termin in lokacija** | **Št. udeležencev** |
| Izpiti za alpiniste | Maj – September, Vršič, Vipava, Dolžanova soteska, slovenske Alpe | 50 |
| Izpiti za alpinistične inštruktorje | Februar – Junij, Vršič, Vipava, Dolžanova soteska | 15 |
| Licenčni seminar za alpinistične inštruktorje – ledeniška tehnika | Marec, Vršič | 50 |
| Začetni alpinistični tečaj v zimskih razmerah | Marec, Zelenica | 20 |
| Začetni poletni alpinistični tečaj v kopni skali | Julij, Kamniško sedlo | 20 |

**Načrtovane aktivnosti**

|  |  |  |  |
| --- | --- | --- | --- |
| **Naziv aktivnosti** | **Termin in lokacija** | **Št. udeležencev** | **Namen** |
| Zbor alpinistov | April | 200 - 300 | Neformalno srečanje in druženje alpinistov |
| Zbor alpinistov veteranov | Oktober | 30 - 40 | Srečanje alpinistov veteranov |
| Zimski alpinistični tabor v slovenskih stenah | Februar | 15 | Plezanje v zimskih razmerah (mladi perspektivni alpinisti) |
| Plezalni vikend | Marec | 15 | Plezanje in druženje mladih perspektivnih alpinistov skupaj s člani SMAR |
| Poletni alpinistični tabor v slovenskih stenah | Avgust | 15 | Plezanje v kopni skali (mladi perspektivni alpinisti) |

**Načrtovane aktivnosti v tujini**

|  |  |  |  |
| --- | --- | --- | --- |
| **Naziv aktivnosti** | **Termin in lokacija** | **Št. udeležencev** | **Namen** |
| Zimski tabor Chamonix | Oktober, Chamonix | 12 | Plezanje mladih perspektivnih alpinistov v gorah nad Chamonix-jem |
| Poletni tabor - Alpe | Julij | 12 | Plezanje mladih perspektivnih alpinistov v velikih dolomitskih stenah |
| Mednarodno srečanje v Angliji | Maj | 2 | Spoznavanje angleških sten in angleškega načina plezanja |
| Srečanje lednih plezalcev, Kandersteg | Januar, Kandersteg | 4 | Plezanje zaledenelih slapov v Švici, druženje z evropskimi lednimi plezalci |
| Srečanje lednih plezalcev, Fournel | Januar, Fournel | 4 | Plezanje zaledenelih slapov v Franciji, druženje z evropskimi lednimi plezalci |
| Mednarodno srečanje – Valle Orco | September, Valle Orco | 2 | Plezanje velikih granitnih sten |
| Tabor alpinističnih družin - Alpe | Avgust - Alpe |  | Plezanje in druženje alpinističnih družin |
| Ženski alpinistični tabor | Julij - Alpe | 15 - 20 | Plezanje in druženje alpinistk različnih generacij |

**Pomembnejši projekti**

|  |  |  |
| --- | --- | --- |
| **Naziv projekta** | **Namen** | **Stanje** |
| Priročnik Alpinistična šola | Posodobiti in dopolniti alpinistični priročnik (»alpiročnik«). Alpinistična šola za namen usposabljanja alpinistov | Dopolnitev uradne verzije dopolnjene v letu 2013 |
| Izmenjava s tujimi alpinisti | Plezanje in druženje s tujimi alpinisti | Dogovarjanje in iskanje možnih držav za izmenjavo |
| Zbornik slovenski alpinizem 2013 | Zajeti in zabeležiti vso pomembnejšo alpinistično aktivnost v preteklem letu, doma in v tujini | V začetku leta 2014 |
| Izbor najuspešnejših alpinistov v 2013 | Promocija in ovrednotenje alpinističnih dosežkov v preteklem letu | Izvedeno v januarju |

**Pomembnejše novosti**

|  |  |  |
| --- | --- | --- |
| **Naziv projekta** | **Namen** | **Stanje** |
| Slovenska mladinska alpinistična reprezentanca - SMAR | Sistematična podpora najboljših mladih perspektivnih alpinistov | Uresničevanja programa SMAR in nadgraditev programa |
| Delovanje Komisije za alpinizem | Izboljšati in optimizirati delovanje KA. Dopolniti delovanje KA, kadrovsko in vsebinsko. | Realizacija in analiza sprememb zastavljenih v letu 2013 |
| Organizirati tematske »okrogle mize« | Skupaj s slovenskimi alpinisti spregovoriti o aktualni problematiki alpinizma |  |
| Alpinistični razgledi | Ponovno začeti izdajati Alpinistične razglede (vsaj v elektronski obliki), interno glasilo z alpinistično vsebino | Realizacija projekta zastavljenega v letu 2013 |

**Aktivnosti SMAR – slovenske mladinske alpinistične reprezentance**

|  |  |  |
| --- | --- | --- |
| **Naziv projekta** | **Namen** | **Stanje** |
| Izmenjava s tujimi alpinisti | Plezanje s tujimi alpinisti v naših Alpah. Izmenjava idej, nazorov in izkušenj. |  |
| Plezanje v kopnih stenah | Priprave na poletno skalno sezono | V maju 2014 |
| Plezanje v stenah pozimi | Priprava na zimsko sezono | November, december 2014 |
| Poletni plezalni tabor | Plezanje v visokih stenah Alp | V juliju 2014 |
| Chamonix | Plezanje v visokih stenah Alp | Julij in avgust 2014 |

**Zaključek**

Glavna prioriteta delovanja in usmerjanja KA še vedno ostajajo tri aktivnosti: vzgoja in izobraževanje, vrhunski alpinizem ter podpora mladih perspektivnih alpinistov. Ob nedavnih, med alpinisti dobro sprejetih, spremembah pri načrtovanju ter izvajanju procesov vzgoje in izobraževanja, ostaja glavna skrb KA razvoj, usmeritev in dolgo(kratko)ročna vizija slovenskega vrhunskega alpinizma. KA mora v prihodnje vzpostaviti boljšo komunikacijo med KA in vrhunskimi alpinisti (stroko) ter načelniki odsekov in klubov. Brez sodelovanja verjetno ne bo optimalnih rezultatov. Poleg tega so nujne spremembe v vsebini, načinu in pri kadrih KA. Pretekli uspehi slovenskega alpinizma, ki so Slovenijo uvrstili med najmočnejše alpinistične dežele, so lahko dobra popotnica in usmeritev mladim alpinistom. Po drugi stani pa so lahko breme in dajejo lažno samozavest, ki se hitro lahko izgubi. Naslednjih nekaj let bo zelo pomembnih, da se bo slovenski alpinizem obdržal v stiku s alpinistično svetovno špico. Eden od ukrepov je tudi vzpostavitev Slovenske mladinske alpinistične reprezentance – SMAR, s katero bodo imeli mladi perspektivni alpinisti boljše pogoje za uresničevanje lastnih alpinističnih ciljev in vizij. Glede na splošno stanje v slovenski in evropski družbi se bo tudi alpinizem moral prilagoditi spremembam. To bo v prihodnje velik izziv tako za KA kot tudi za vse (predvsem vrhunske) alpiniste.

Miha Habjan, načelnik KA PZS