**Poročilo delovanja Komisije za alpinizem v 2012**

**Splošna predstavitev in temeljni namen delovanja**

Komisija za alpinizem

Komisija za alpinizem (KA) je strokovni koordinacijski organ PZS, ki pokriva področje alpinistične dejavnosti. KA sestavljajo načelnik in člani komisije. Glavne naloge KA so izvajanje sklepov zbora načelnikov, usklajevanje in usmerjanje razvoja slovenskega alpinizma s poudarkom na vrhunskem alpinizmu, vodenje registra alpinističnih kolektivov in njihovih članov, pripravljanje in organiziranje različnih akcij z alpinistično vsebino, izvajanje različnih vrst alpinističnih usposabljanj ter podeljevanje nazivov strokovne usposobljenosti, predlaganje kandidatov za dosego statusa vrhunskega športnika s področja alpinizma, podeljevanje alpinističnih priznanj ter opravljanje drugih nalog s področja alpinistične aktivnosti.

**Osnovna predstavitev delovanja KA**

Delovanje KA v 2012

KA ima načelnika in pet članov. Ima eno podkomisijo (Podkomisija za tekmovalno ledno plezanje), ki pa se v 2012 odcepi od KA in se združi še z nekaj dejavnostmi v Komisiji za gorske športe pri PZS (Sklep sprejet na zadnji skupščini PZS oz. sklep po novem statutu PZS). V 2012 je bilo pri KA registriranih 45 alpinističnih kolektivov (odsekov in klubov), ki so skupaj združevali 2492 registriranih članov (AI, alpinisti, pripravniki in tečajniki). S strani OKS so bili potrjeni naslednji rezultati kategorizacije; do 1.10.2011: 10 alpinistov - mednarodni razred, 1 alpinist – perspektivni razred, 1 alpinist - mladinski razred, 15 alpinistov državni razred. Izbor najuspešnejših alpinistov za leto 2011 je bil v Domu Franca Bernika v Domžalah, 24. 1. 2012, skupaj s Komisijo za športno plezanje PZS.

**Podkomisija za tekmovalno ledno plezanje** (PTLP) je izbrala tekmovalce za sodelovanje v svetovnem pokalu v lednem plezanju. Sodelovali so tako slovenski tekmovalci kot slovenski sodniki.

Andrej Pečjak je vodil tečaj za nove mednarodne sodnike tekmovalnega lednega plezanja v Champagny en Vanoise. Obnovitveni tečaj za državne sodnike je bil pred tekmo za 3. Humarjev memorial.

Aktivni sodniki na mednarodnih tekmovanjih so bili:

**Andrej Pečjak** predsednik sodniške žirije v Chongseongu/Koreja in Champagny en Vanoise/Francija

**Jasna Pečjak** sodnica v Chongseongu/Koreja in Champagny en Vanoise/Francija

**Žiga Šter** predsednik žirije v Saas Fee-ju/Švica in Busteni-ju/Romunija

**Nejc Šter** sodnik v Champagny en Vanoise

**Skupne uvrstitve naših v svetovnem pokalu:**

* rezultati za svetovni pokal v hitrosti, kjer je Tjaša **9** od 34 tekmovalk
* v težavnosti pa 16. od 48 tekmovalk
* Matevž in Jernej pa 17.in 26. od 74 tekmovalcev v hitrosti .
* V težavnosti Matevž 58. od 65 tekmovalcev.
* Rezultati so na: <http://www.theuiaa.org/ice_results_2012.html>

**Udeležba slovenskih tekmovalcev na mednarodnih tekmovanjih**

**10. decembra 2011 je bila v Brnu na Češkem organizirana mednarodna tekma v hitrostnem in težavnostnem drytoolingu, za pokal** Black Diamond Drytooling 2012.

Tekme v Brnu so se udeležili Tjaša Kosič (ŠPO Jesenice), Dejan Koren, Silvo Blaško, Tine Vidmar (vsi AO-Vipava)

Tekmovanje v Brnu z leti privablja vse več tekmovalcev. Žal je to veljalo bolj za moško konkurenco. Sama tekma je dobro organizirana, smeri so zelo lepe in vzdržljive. Tekma v kvalifikacijah ponuja pestro in bogato plezanje, saj vsak izmed tekmovalcev pleza 5 različnih smeri. Seštevek skupaj pa odloča o  uvrstitvi v finale. Finalna smer je še daljša in zahteva kar precejšnjo vzdržljivost v moči. Plezanje na taki steni je vsako leto v velik užitek in poleg vsega dober trening za svetovni pokal.

**Uvrstitve**

**Tjaša 3. mesto težavnost, 3. mesto hitrost**

**Dejan Koren 5. mesto težavnost**

Silvo in Tine med 20.-25. mestom v težavnosti

**V letu 2012 je zelo dobro zaživela SMAR – Slovenska mladinska alpinistična reprezentanca pod vodstvom Marka Prezlja.** Veliko projektov je vezanih na več let skupaj. Nekatere projekte je komisija izpeljala sama, nekatere pa s sodelovanjem s posameznimi alpinisti, z vodstvom in službami PZS, s KOTG ter z zunanjimi sodelavci ali organizacijami.

**Zbor dejavnosti**

Seje KA in zbora načelnikov

KA je imela v 2012 tri redne seje ter zbor načelnikov v mesecu marcu. Vse ostalo delo je potekalo preko spleta, telefona ali idvidualno. V okviru KA je deloval še Tadej Debevec zadolžen za kategorizacijo, ter Tomo Česen, vodja vzgoje in izobraževanja. Glede na smernice novega statuta PZS je bilo delovanje KA ves čas v povezavi s KOTG.

|  |  |  |  |
| --- | --- | --- | --- |
| **Organ** | **Načelnik(ca)** | **člani** | **Seje** |
| Komisija za alpinizem | Miha Habjan, Akademski AO | Alen Marinovič, Šaleški AK  Rok Dečman, AO Celje  Jasna Pečjak, AO Domžale  Matej Kladnik, AO Kamnik | 2010\_8. seja – 7. 3. 2012  2010\_9. seja – 10. 5. 2012  Zbor načelnikov, Kranj, 20. 03. 2012 (prisotnih 22 predstavnikov alpinističnih kolektivov od 43) |
| Podkomisija za tekmovalno ledno plezanje | Jasna Pečjak, AO Domžale | Andrej Pečjak, AO Domžale  Branko Ivanek, AAO Kozjak  Žiga Šter, AO Kranj  Vili Guček, AO Trbovlje  Peter Vukotič  Klemen Premrl, AO Tržič |  |

**Kratek opis usposabljanj**

Usposabljanja v 2012

V letu 2012 so bile naslednje vzgojne akcije: izpiti za alpiniste, izpiti za alpinistične inštruktorje, začetni alpinistični tečaj v zimskih razmerah in začetni poletni alpinistični tečaj v kopni skali. Opravljen je bil tudi licenčni seminar za alpinistične inštruktorje na temo letne tehnike (23.9.2012)

|  |  |  |  |  |
| --- | --- | --- | --- | --- |
| **Naziv usposabljanja** | **Termin in lokacija** | **Št. udeležencev (udeležilo / zaključilo)** | **Vodja usposabljanja** | **Člani vodstva** |
| Izpiti za alpiniste | 12.5. Vršič – zimski del  13.5. Vipava – letni del  1., 2. 6. Zimski del Vršič, letni del Dolžanova soteska, Kotečnik in Vipava  15.5. Velenje in Kranj – teorija  29.5. Kranj – popravni teorija  Do 30.9. – izpitna tura | 33 kandidatov / 25 jih zaključi + 1 kandidatka generacije 2011 | Tomo Česen, AI | Tomo Šetina, Aljaž Anderle,  Alen Marinovič, Peter Mežnar, Janez Primožič, Janez Levec, Marjan Kregar, Matej Smerkolj,  Tadej Mrak, Janez Toni, Slavko Rožič, Peter Jeromel, Mitja Šorn, Mojca Žerjav, Peter Bajec,  Aleš Česen, Tina di Batista, Miha Habjan, Matic Standeker in Tomo Česen. |
| Izpiti za alpinistične inštruktorje | **LEDNO PLEZANJE**  **Seminar**  29. januar na Vršiču v slapovih pod Prisojnikom.  **Praktični del:** oprema in tehnika plezanja, nameščanje varovanje, sidrišča in spusti  **Teoretični del:** Predavanja – Oprema, Varnost pri lednem plezanju  **Izpiti – 1. rok**  5. februar pod Prisojnikom.  Izpit je opravljalo 8 kandidatov, uspešno so ga zaključili 4 kandidati.  **Izpiti – 2. rok**  16. februar pod Prisojnikom. Izpit je opravljalo 5 kandidatov, ki so ga vsi uspešno zaključili.  **ZIMSKA IN LEDENIŠKA TEHNIKA**  **Seminar**  10 in 11. marca na Vršiču.  **Praktični del:** ledeniška naveza,reševanje iz razpoke, opremljenost pozimi, uporaba derez in cepina, sidrišča in varovanje v snegu, spusti v snegu, ukrepi ob nesreči v plazu, iskanje z žolno – različni scenariji, odkopavanje iz plazu, snežni prerez in norveška metoda preskusa stabilnosti snežne odeje.  **Teoretični del:** Predavanje - Oprema, Sneg in snežna odeja, sneg, plazovi, priprava na turo, obvladovanje tveganja, Prva pomoč  **Izpiti – 1. rok**  24. marec na Vršiču  Izpit je opravljalo 8 kandidatov, uspešno jih je izpite opravilo 4.  **Izpiti – 2. rok**  12. maj na Vršiču, v sklopu izpitov za alpiniste, kar ni zahtevalo dodatnih inštruktorjev  Izpit so opravljali 3 kandidati, ki so ga uspešno opravili.  Iz opravičenih razlogov sta manjkala 2 kandidata, ki sta izpit opravljala 28. maja na Vršiču. Uspešen je bil eden.  **LETNA TEHNIKA**  **Seminar**  14. in 15. april v Tržiču in Kranju.  **Praktični del:** Spusti po vrvi in samoreševanje, Oprema, vozli, varovanje in priprava na vzpon, Sidrišča, Reševanje poškodovanega soplezalca, samoreševanje, športno plezanje, praktično delo na terenu s kompasom in GPS.  **Teoretični del:** javno nastopanje (Klemen Belhar), osnove orientacije in GPS (Aljaž Anderle)  **Izpiti – 1. rok**  7. maj v Dovžanovi soteski:  Izpit je opravljalo 9 kandidatov, uspešno sta izpite opravila 2.  **Izpiti – 2. rok**  25. maj v Dovžanovi soteski.  Popravni izpit je opravljalo 5 kandidatov, ki so uspešno opravili izpit.  **TEORETIČNI DEL**  **Izpiti – 1. rok**  15. maj v Kranju  Izpit je opravljalo 9 kandidatov, uspešno jih je izpite opravilo 7.  **Izpiti – 2. rok**  28. maj v Dovžanovi soteski  Popravnega izpita je opravljal en kandidat po opravljanju izpita iz letne tehnike in ga uspešno opravil. | 9 kandidatov / 8 jih zaključi | Aljaž Anderle, AI | Aljaž Anderle, Tomo Česen, Miha Habjan, Mitja Šorn, Aleš Česen, Peter Jeromel, Janez Primožič, Peter Mežnar, Alen Marinovič, Tina Di Batista, Marjan Kregar |
| Začetni poletni alpinistični tečaj v kopni skali | 4. – 8.7. – Kamniško sedlo | 21 udeležencev | Alen Marinovič, AI | Marinović Alen  Završnik Karel  Pahovnik Andrej  Lužnik Nejc  Boris Sedej  Matic Standeker  Kladnik Matej  Kremser Igor  Knop Jernej  Rovan Jaka  Anderle Aljaž |

**Strokovni kadri (stanje na dan 31.12.2012)**

|  |  |
| --- | --- |
| **Naziv** | **Skupno število** |
| Alpinistični inštruktorji | 203 |
| Alpinisti | 597 |
| Alpinistični pripravniki | 1248 |

Izvedene aktivnosti (srečanja, tekmovanja, tabori, …)

|  |  |  |  |
| --- | --- | --- | --- |
| **Naziv aktivnosti** | **Termin in lokacija** | **Št. udeležencev in vodja** | **Namen** |
| Tabor Chamonix | 16. – 24.3. Chamonix | 12 udeležencev, vodji: Boris Lorenčič, Matej Kladnik | Plezanje mladih perspektivnih alpinistov v gorah nad Chamonix-jem |
| Tabor Chamonix - poletni | 21. – 29.9. | 10 alpinistov,  vodji: Tomaž Jakofčič in Peter Mežnar | Plezanje mladih perspektivnih alpinistov v gorah nad Chamonix-jem |
| Tabor Ojstrica | 7. 9. – 9. 9. | 8 alpinistov,  vodji: Matija Jošt in Karel Završnik | Spoznavanje in plezanje v Logarski dolini za mlade perspektivne alpiniste. |
| Mednarodno srečanje Aviemore | 22. – 29. 1. | Matej Kladnik, Urban Novak | Spoznavanje zimskega angleškega načina plezanja |
| Mednarodno srečanje Valle Orco | 1. – 22. 9. | Jan Podgornik, Karel Završnik | Srečanje plezalcev, izmenjava izkušenj, plezanje v granitnih stenah. |
| Zbor alpinistov | 14.4. | Organizatorji AO Celje-Matica | Neformalno srečanje in druženje alpinistov |
| Zbor alpinistov veteranov | 5. 10. 2012 - Vršič | Kazimir Drašlar | Srečanje alpinistov veteranov |
| Ženski alpinistični tabor | 27. – 29. 8. | 15 udeleženk, vodja: Maja Lobnik in Monika Kambič | Tabor alpinistk |
| Tabor alpinističnih družin na Tirolskem | 21. – 28. 7. | 33 udeležencev/David Pavlovič | Druženje |

Akcije Slovenske mladinske alpinistične reprezentance – SMAR

|  |  |  |  |
| --- | --- | --- | --- |
| **Naziv aktivnosti** | **Termin in lokacija** | **Št. udeležencev in vodja** | **Namen** |
| Val di Mello in Piz Badile | 15. – 20.8. | 6 udeležencev, vodja: Marko Prezelj | Plezanje v granitu. |
| Bosconero | 29. 7. – 2. 8. | 5 udeležencev, vodja: Marko Prezelj | Plezanje daljših smeri v stenah, ki so manj popularne in imajo znaten alpinistični karakter. |
| Eiger | 17. – 19. 11. | 2 udeleženca, vodja: Luka Lindič | Končna preizkušnja ciljne in terminske odločenosti. |
| Tyrol | 18. – 21. 5. | 7 udeležencev, vodja: Marko Prezelj in Miha Habjan | Medsebojno spoznavanje in predstavitev mentorske ideje. |
| Wilelder Kaiser | 24. – 26. 8. | 3 udeleženci, vodja: Luka Krajnc | Plezanje smeri v apnencu. |

**Pomembnejši projekti (začeti, v izvajanju ali zaključeni v letu poročanja)**

|  |  |  |
| --- | --- | --- |
| **Naziv projekta** | **Namen** | **Stanje** |
| Alpinistični priročnik - Alpiročnik | Za namen usposabljanja in izobraževanja alpinistov pripraviti učno gradivo v elektronski (spletni) obliki | Alpiročnik že deluje: (<http://alpirocnik.rasica.org/index.php/Glavna_stran>) Vsebinsko in oblikovno se gradivo trenutno nadgrajuje (zadnja faza). |
| Nova spletna stran | Izboljšati pretok podatkov in informacij med KA in alpinističnimi kolektivi ter alpinisti | Stran je zaživela. V marcu bodo pripravljeni predlogi za nadgradnjo strani. |
| Alpinistična reprezentanca - SMAR | Bolj usmerjena in načrtovana podpora mladih perspektivnih alpinistov | Reprezentanca je začela z aktivnostmi spomladi 2012. Za 2013 je plan izdelan, išče se nove člane. Pripravljeno je tesno sodelovanje z mladimi perspektivnimi alpinisti. |
| Projekt zavarovanja za alpiniste v tujini | Raziskati področje zavarovanja za alpiniste in pripraviti predlog oblike zavarovanja za alpiniste v bodoče. V projekt je vključenih več alpinistov in strokovnjakov na tem področju. | Projekt se je zaključil decembra 2011. Uvedena je bila članarina A+, ki vsebuje dokaj primerljivo zavarovanje z OEAV.  Ker KA ni povsem zadovoljna z obstoječim stanjem, pripravljamo za 2013, zlasti pa za 2014, ponovno poglobljeno analizo stanja ter pripravo novega predloga skupaj z vodstvom in službami PZS |
| Zbornik Slovenski alpinizem 2011 in 2012 | Zajeti in zabeležiti vso pomembnejšo alpinistično aktivnost v preteklem letu, doma in v tujini | Konec leta 2012 se je začelo zbirati gradivo za omenjeni zbornik, ki bo sicer izšel spomladi 2013. |

**Podeljena priznanja**

|  |  |  |
| --- | --- | --- |
| **Naziv priznanja** | **Pogoj za prejem** | **Št. Prejemnikov** |
| Najuspešnejša alpinistka, najuspešnejši alpinist in najbolj perspektiven alpinist v 2012 | Vrhunski alpinistični vzponi v domačih ali tujih stenah, ki so najbolj zaznamovali leto 2012 | 4 prejemniki (Luka Stražar – Akademski AO, Nejc Marčič – AO Radovljica, Tina Di Batista – AO Ljubljana-Matica, Tadej Krišelj – AO Kamnik) |
| Nagrada za posebne dosežke v alpinizmu | Vrhunski alpinistični vzponi v domačih ali tujih stenah, ki so zaznamovali leto 2012 | 5 prejemnikov (Andrej Grmovšek – AO Kozjak iz Maribora, Luka Krajnc – AO Celje-Matica, Luka Lindič – AO Celje-Matica, Urban Novak – AO Kamnik, Nastja Davidova – AO Ljubljana-Matica) |

**Zaključek**

Večina planov za leto 2012 je izpeljanih. Seveda pa je nekaj posebnosti. Projekt nove »alpinistične šole« (v tiskani obliki) je veliko bolj kompleksen kot smo predvidevali. Po drugi strani pa smo začeli delovati na projektu alpinističnega priročnika – »Alpiročnika«, ki je vsebinsko enak alpinistični šoli, le da obstaja v spletni obliki. Možna je (že) verzija v tiskani obliki, a je zaradi zadnjih nadgradenj še smotrno počakati nekaj tednov. Testiranj vrhunskih alpinistov ni bilo, priložnost na tem področju bodo v okviru SMAR. Organizacija tematskih pogovorov na temo alpinizma v 2012 ni bilo, to ostaja za leto 2013 ali 2014. Nova internetna stran KA je začela delovati v 2012, potrebna so še dopolnila. Poleg ustaljenih akcij KA, tako na področju vrhunskega alpinizma kot pri vzgoji in izobraževanju, je bil v 2012 glavni poudarek na začetek delovanja slovenske mladinske alpinistične reprezentance – SMAR in na podpori mladih perspektivnih alpinistov nasploh. Dejstvo je, da določene aktivnosti potrebujejo poglobljeno delo, ki je časovno, kadrovsko bolj kompleksno. Zaradi tega je določen manjši projekt ostal še neizpeljan, ker dajemo poudarek prednostnim projektom.

Velik napredek je bil narejen pri poročanju s področja alpinistične aktivnosti. Tu KA zelo aktivno sodeluje z Zdenko Mihelič, ki ureja spletne stani PZS (v veliki meri tudi KA) in skrbi za novičarstvo.

Z izpeljanim programom aktivnosti v letu 2012 lahko zadovoljni, vedno pa ostajajo zadeve, ki so še za urediti. To ostaja izziv in naloga KA v 2013 in v prihodnje.

Pripravila: Matjaž Šerkezi, strokovni sodelavec in Miha Habjan, načelnik KA PZS